
Ο ΠΟΛΕΜΟΣ ΚΑΙ Η ΕΙΡΗΝΗ

ΑΦΗΓΗΤΗΣ:  

Θα σας πω μια ιστορία με μεγάλη σημασία

για ένα σπουδαίο αγαθό μες στον κόσμο ιερό.

Εδώ κάτω εις τη γη μένουν άνθρωποι πολλοί,

Που δουλεύουν όλη μέρα ενωμένοι, δυνατοί.

Μα ο Θεός σα βλέπει όμως τσακωμούς και φασαρίες

Αχ στεναχωριέται τόσο με αυτές τις ιστορίες…

Μα σαν είναι μονιασμένοι και πολύ αγαπημένοι

Τους χαρίζει τη γαλήνη, την πολύτιμη ειρήνη!

ΕΙΡΗΝΗ:  

Έχω το όνομα ειρήνη και σκορπίζω τη γαλήνη,

Την αγάπη, τη χαρά, όλου του κόσμου τα αγαθά!

Σπίτι μου έχω την καρδιά σας και σκεπάζω τα όνειρά σας

Αγκαλιάζω όλη τη γη, δύση και ανατολή!

Μα τι ακούω εκεί πέρα; Ποιος σκορπάει τη φοβέρα

Και φωνάζει και φωνάζει και τον κόσμο όλο ταράζει;

ΠΟΛΕΜΟΣ: 

Ο πόλεμος είμαι εγώ…

Η φωνή μου διαπερνά τον κόσμο και τον κυβερνά

Με τα όπλα και τις σφαίρες, των μεγάλων τις φοβέρες!

Φίλους μου έχω τους κακούς και εχθρούς μου τους καλούς.

Την αγάπη δεν αντέχω κι αν τη συναντήσω, τρέχω….

ΕΙΡΗΝΗ:

Και τι θέλεις από μένα; Τι δουλειά έχω με σένα;

Φύγε αμέσως από δω… κι είχα όνειρο κακό…

ΠΟΛΕΜΟΣ:

Ξέρεις… θα στο πω ευγενικά… κι όσο μπορώ πιο μαλακά…

Είσαι έτοιμη ν’ ακούσεις;

Ήρθα να σε πάρω, να σε βάλω στη σπηλιά 

να μην ακούει ο κόσμος τη δική σου τη λαλιά.

ΕΙΡΗΝΗ: 

Βοήθεια!!!! Βοήθειαααααααααααα!!!!!!!!!!!
Το είδατε αυτό; Το είδατε αυτό; Μας βρήκε μεγάλο κακό…

ΓΕΡΑΣΙΜΟΣ:

Εσύ ποιος είσαι πάλι;

ΒΑΓΓΕΛΗΣ:

Έρχομαι από μακριά… από την Ηλιούπολη παιδιά…

Ο Βαγγέλης είμαι εγώ, την ειρήνη που θα βρω;

ΠΑΙΔΙΑ (όλα μαζί):

Που ‘ντη, που ‘ντη, που ναι η ειρήνη… ψάξε, ψάξε δε θα τη βρεις

Δε θα τη βρεις, δε θα τη βρεις την ειρήνη που ζητείς…

ΜΑΝΩΛΗΣ:

Πάει… έφυγε μακριά… στου πολέμου τη σπηλιά…

ΕΥΦΗΜΙΑ:

Έγινε απαγωγή!  

Φοβερή!

Σημαντική!

ΠΑΝΑΓΙΩΤΗΣ:

Ο πόλεμος σκορπάει τη φοβέρα και ακούγεται ως πεεεεεερα…

Μια χάρη σου ζητάμε την ειρήνη που αγαπάμε…

ΠΑΙΔΙΑ: 

(όλα μαζί)

ΦΕΡΕ ΠΙΣΩ ΤΗΝ ΕΙΡΗΝΗ! ΦΕΡΕ ΠΙΣΩ ΤΗΝ ΕΙΡΗΝΗ!

ΒΑΓΓΕΛΗΣ:

Ο πόλεμος δε με φοβίζει ο Θεός μου με στηρίζει

Την ειρήνη θα τη σώσω το κακό θα το διορθώσω!

Ελάτε, λοιπόν, όλοι μαζί με αγάπη στη ψυχή

Να δώσουμε στον κόσμο την ειρήνη, πιο όμορφη η ζωή να γίνει.

ΓΕΡΑΣΙΜΟΣ:

Μα πως θα γίνει αυτό, είναι δύσκολο θαρρώ…

Πες μας σε παρακαλώ της επιτυχίας σου το μυστικό…

ΒΑΓΓΕΛΗΣ:

Διώξτε σκέψεις πονηρές και ενέργειες κακές

Για όπλο την αγάπη πάρτε κι η ψυχή δε θα φοβάται.

Είναι απλό… είστε έτοιμοι λοιπόν;

ΓΙΩΡΓΟΣ:

Μα τι είναι αυτό το φως; Από πού έρχεται και πως;

ΒΑΓΓΕΛΗΣ:

Μια στιγμή πάω να δω κι έρχομαι αμέσως να σας πω.

ΑΓΓΕΛΟΣ:

Έμαθα υπάρχει πρόβλημα μεγάλο, γι αυτό ήρθα να συμβάλλω.

Είμαι άγγελος καλός του Θεούλη ο βοηθός.

ΒΑΓΓΕΛΗΣ:

Καλώς ήρθες άγγελέ μου! Την αλήθεια έλα και πες μου!

Γιατί η ειρήνη είναι μακριά, στου πολέμου τη σπηλιά;

ΑΓΓΕΛΟΣ:

Γιατί οι άνθρωποι μαλώνουν έχουν μίσος και θυμώνουν

Όλο ζήλια, φασαρία, έχουν στην καρδιά κακία.

Κ ο πόλεμος, που λες, θ’ απλωθεί, θα εξουσιάζει..

Ειν’ αργά, μα τι τα θες… όλο τον κόσμο θα ταράζει…

Τώρα εγώ σε χαιρετώ, πάω ψηλά στον ουρανό.

Μα έχε πίστη, μη φοβάσαι, τον Θεούλη να θυμάσαι

Πες το σε όλα τα παιδιά με μια δυνατή καρδιά.

ΜΑΡΙΑ:

Στο μπαλκόνι, στο μπαλκόνι! Φώναξε, πες τα σε όλους

Γράφτα και στις εφημερίδες.

Τι θα γίνει, πώς θα γίνει; Φέρε πίσω την ειρήνη!

(Ανεβαίνει στην έδρα και βγάζει λόγο)
ΒΑΓΓΕΛΗΣ:

Παιδιά του σχολείου!!!

ΠΑΙΔΙΑ:

Ζητωωωωωωωωωωωω!!!!!!!!!!!!!

ΒΑΓΓΕΛΗΣ:

Ήρθε άγγελος απ τον ουρανό! Τα νέα είναι πολύ άσχημα!

ΠΑΙΔΙΑ:

Τι συμβαίνει; Τι συμβαίνει; Πες μας ό,τι σε πικραίνει!

ΒΑΓΓΕΛΗΣ:

Πάλι ο πόλεμος χτυπά, την εξουσία του σκορπά

Κι η ειρήνη η γλυκιά, κλείστηκε σε μια σπηλιά!

Θα μας κάνει όλους σκόνη!

ΠΑΙΔΙΑ:

Ο πόλεμος σκοτώνει! Ο πόλεμος σκοτώνει!!!!

Βαγγέλη προχώρα και όλοι μαζί με φόρα

Την πέτρα θα τραβήξουμε, τον πόλεμο θα ρίξουμε.

Εμπρός, βοηθάτε, την πέτρα κορίτσια κι αγόρια, γερά δυνατά!

Κι ένα και δύο και ποιος τεμπελιάζει, στην άκρη αράζει και δε μας βοηθά;

Μην είναι εκείνοι που φτιάχνουν όπλα κ πως με την ειρήνη θα βγάλουν λεφτά;

Τον πόλεμο θέλουν, μα εμείς τους νικάμε…

Τραβάμε τραβάμε, τραβάμε γερά!!!

ΒΑΓΓΕΛΗΣ:

Εμπρός παιδιά! Έι ωπ….

ΡΟΖΑΝΝΑ: 

Να η ειρήνη, ξεπροβάλει… δίπλα μας θα ναι και πάλι!

Μήπως πρέπει για εκείνη μια τρανή γιορτή να γίνει;

Να γίνει!! Να γίνει!!! Ζήτω η ειρήνη!

Πολύτιμη ειρήνη με όλα τα αγαθά

Μείνε στη γη για πάντα στου κόσμου τα παιδιά!

ΔΑΣΚΑΛΕΣ:

Απ’ το χάος της σπηλιάς βγήκε μήνυμα χαράς

Η ειρήνη που ομορφαίνει την ψυχή την αγιασμένη.

Κι απ τα χρόνια τα παλιά ως και σήμερα παιδιά

Ο Θεός μας αγαπάει, την ειρήνη του σκορπάει.

Μα αν οι δυνατοί νομίζουν την ειρήνη πως θα διώξουν

Κάνουν λάθος τελικά… ακόμα υπάρχουνε παιδιά.

Θα ναι και πάλι για όλους μας χαρά σαν ομορφαίνουν τα χωριά με την ειρήνη

Και οι τόποι στην Ενωμένη μας Ευρώπη!













